Document ID: /roh_data/filtered/fineweb-2-filterrobots_roh.jsonl.gz/49224

Cussegl dals chantuns metta sut tetg «Lex FIFA»
- Gievgia, 10.9.2015, 10:13
En Svizra è la corrupziun tar la surdada d’occurrenzas da sport en l’avegnir chastiabla, quai ha decis il Cussegl dals chantuns ed uschia mess sut tetg l’uschè numnada “Lex Fifa”.
Cas nua ch'i vegn unschì funcziunaris u emploiads dad ina firma pon uschia vegnir persequitads meglier. Tar la corrupziun privata ha il Cussegl dals chantuns acceptà en silenzi la midada dal Cussegl naziunal.
Questa corrupziun vegn taxada sco delict uffizial sulet en cas grevs. En cas levs datti ina persecuziun sulet sin dumonda. La fatschenta è ussa pronta per la votaziun finala.
RR novitads 11:00